IPad

Ιστορία και διαθεσιμότητα

Ο πρώτος υπολογιστής τέτοιου είδους ήταν ο Newton MessagePad 100 που παρουσιάστηκε το 1993, ο οποίος οδήγησε στη δημιουργία του επεξεργαστικού πυρήνα ARM6 με την εταιρία Acorn Computers. Η Apple ανέπτυξε επίσης ένα πρωτότυπο Powerbook Duo, το PenLite, αλλά δεν το πούλησε για να αποφύγει να μειώσει τις πωλήσεις του MessagePad. Η Apple έβγαλε στη αγορά αρκετά ακόμα PDAs βασισμένα στο Newton, και διέκοψε το τελευταίο, το MessagePad 2100, το 1998. 
Η Apple επανήλθε στην αγορά των φορητών ηλεκτρονικών μηχανών το 2007 με το iPhone. Μικρότερο από το iPad αλλά εφοδιασμένο με φωτογραφική μηχανή και κινητό τηλέφωνο, καινοτόμησε με το περιβάλλον πολλαπλής αφής του iPhone OS. Κατά τα τέλη του 2009, η απελευθέρωση του iPad στην αγορά είχε φημολογηθεί για αρκετούς μήνες, iSlate και iTablet ήταν μεταξύ των πιθανών ονομάτων. Το iPad αναγγέλθηκε στις 27 Ιανουαρίου 2010 από το Steve Jobs σε μια συνέντευξη τύπου της Apple στο κέντρο Yerba Buena για τις τέχνες στο Σαν Φρανσίσκο. Τρεις ημέρες αργότερα, στα πεντηκοστά δεύτερα βραβεία Grammy, ο Stephen Colbert χρησιμοποίησε ένα iPad στην αναγγελία των υποψηφίων.
Η Apple άρχισε τις προπαραγγελίες για το iPad από τους Αμερικανούς πελάτες της στις 12 Μαρτίου 2010. Η έκδοση Wi-Fi του iPad άρχισε να πωλείται στις Ηνωμένες Πολιτείες στις 3 Απριλίου 2010 με εκατοντάδες πελάτες που παρατάχθηκαν έξω από τα καταστήματα σε εθνικό επίπεδο. Η έκδοση Wi-Fi + 3G θα κυκλοφορήσει στο τέλος του Απριλίου. Το iPad θα είναι επίσης διαθέσιμο στην Αυστραλία, τον Καναδά, τη Γαλλία, τη Γερμανία, την Ιταλία, την Ιαπωνία, την Ισπανία, την Ελβετία και τη Βρετανία ξεκινώντας στα τέλη Απριλίου.
Στις 28 Ιανουαρίου 2011 το iPad κυκλοφόρησε  επίσημα και στην Ελλάδα.

Τεχνικά χαρακτηριστικά

Η οθόνη αφής είναι μια οθόνη 9.7 ιντσών που χρησιμοποιεί την τεχνολογία υγρών κρυστάλλων (LCD) και είναι κατασκευασμένη από ανθεκτικό γυαλί που αντιστέκεται στις γρατζουνιές. Όπως το iPhone, το iPad είναι σχεδιασμένο για να ελέγχεται από γυμνά δάχτυλα, όχι από γάντια και ειδικές πένες που εμποδίζουν την ηλεκτρική αγωγιμότητα. Η οθόνη αποκρίνεται και σε δύο άλλους αισθητήρες: ένας αισθητήρας φωτός για να ρυθμίζεται η φωτεινότητα της οθόνης και ένα επιταχυνόμετρο που αισθάνεται το προσανατολισμό του iPad και επιτρέπει στο χρήστη να αλλάξει τον τρόπο με τον οποίο κρατάει την συσκευή, επιλέγοντας μεταξύ οριζόντιου ή κάθετου προσανατολισμού. Αντίθετα από το iPhone και iPod touch, το iPad υποστηρίζει περιστροφή οθόνης προς οποιεσδήποτε γωνίες (στις αυξήσεις 90°), που σημαίνει ότι η συσκευή λειτουργικά δεν έχει «πάνω» ή «κάτω» ανεξάρτητα από το πώς το κρατάει ο χρήστης, μόνο η θέση του κουμπιού δεν αλλάζει. 
Το iPad μπορεί να χρησιμοποιήσει το δίκτυο Wi-Fi για να βρει τη θέση του στο Google Maps. Η έκδοση 3G διαθέτει A-GPS ενώ και οι δύο εκδόσεις έχουν μια ψηφιακή πυξίδα. Ακόμη, έχει ένα κουμπί κάτω από την οθόνη που επιστρέφει το χρήστη στις κύριο μενού και τρία πλαστικά κουμπιά στα πλάγια: ενεργοποίηση/κατάσταση αναμονής, ένταση ήχου πάνω/κάτω, και κλειδαριά περιστροφής οθόνης. Το τελευταίο, σύμφωνα με τις υπάρχουσες πληροφορίες, υπάρχει ώστε να αποτρέψει την κατά λάθος περιστροφή της οθόνης όταν ξαπλώνει ο χρήστης. 
Το πίσω μέρος της έκδοσης Wi-Fi αποτελείται από αλουμινένια μαύρα πλαστικά κουμπιά. Η έκδοση Wi-Fi + 3G έχει μια μαύρη πλαστική επιφάνεια στο πάνω μέρος για να αυξήσει την ένταση του σήματος που δέχεται από το δίκτυο HSDPA.
Τρία ηχεία βρίσκονται κάτω δεξιά της συσκευής, ενώ το μικρόφωνο είναι μέσα στη συσκευή. Ένας διακόπτης ήχου είναι στη δεξιά πλευρά της μονάδας και ένας υποδοχέας για τα ακουστικά είναι στην κορυφαία-αριστερή γωνία της συσκευής. Το iPad υποστηρίζει κανονικά ακουστικά και εκείνα με μικρόφωνο ή δυνατότητα ελέγχου του ήχου. Τα μικρόφωνα μπορούν να χρησιμοποιηθούν για την καταγραφή φωνής. 
Το ενσωματωμένο Bluetooth 2.1+EDR chipset υποστηρίζει τα HSP, A2DP, και HID, τα οποία επιτρέπουν σε ασύρματα ακουστικά και πληκτρολόγια να χρησιμοποιηθούν με το iPad. Εντούτοις, το iOS δεν υποστηρίζει αυτήν την στιγμή το πρωτόκολλο μεταφοράς αρχείων OBEX.